21973A0630(01)



DOPUNSKI PROTOKOL

uz Sporazum o pridruživanju između Europske ekonomske zajednice i Turske zbog pristupanja novih država članica Zajednici

NJEGOVO VELIČANSTVO KRALJ BELGIJANACA,

PREDSJEDNIK SAVEZNE REPUBLIKE NJEMAČKE,

PREDSJEDNIK FRANCUSKE REPUBLIKE,

PREDSJEDNIK TALIJANSKE REPUBLIKE,

NJEGOVA KRALJEVSKA VISOST VELIKI VOJVODA OD LUKSEMBURGA,

NJEZINO VELIČANSTVO KRALJICA NIZOZEMSKE,

šefovi država ugovornih stranaka Ugovora o osnivanju Europske ekonomske zajednice, u daljnjem tekstu „prvotne države članice”,

NJEZINO VELIČANSTVO KRALJICA DANSKE,

PREDSJEDNIK IRSKE,

NJEZINO VELIČANSTVO KRALJICA UJEDINJENE KRALJEVINE VELIKE BRITANIJE I SJEVERNE IRSKE,

šefovi država stranaka koje pristupaju Ugovoru o osnivanju Europske ekonomske zajednice, u daljnjem tekstu „nove države članice”

i

sve one države koje su ugovorne stranke Ugovora o pristupanju Kraljevine Danske, Irske i Ujedinjene Kraljevine Velike Britanije i Sjeverne Irske Europskoj ekonomskoj zajednici i Europskoj zajednici za atomsku energiju, potpisanog u Bruxellesu 22. siječnja 1972., u daljnjem tekstu „Ugovor o pristupanju”

i

VIJEĆE EUROPSKIH ZAJEDNICA,

s jedne strane, i

PREDSJEDNIK REPUBLIKE TURSKE,

s druge strane,

ODLUČILI SU suglasno prihvatiti prilagodbu Sporazuma o pridruživanju između Europske ekonomske zajednice i Turske, u daljnjem tekstu „Sporazum o pridruživanju”, uključujući Dodatni protokol i Financijski protokol, koji su potrebni zbog pristupanja Kraljevine Danske, Irske te Ujedinjene Kraljevine Velike Britanije i Sjeverne Irske Zajednici,

ZA NJEGOVO VELIČANSTVO KRALJA BELGIJANACA:

g. Renaat VAN ELSLANDE,

ministar vanjskih poslova;

ZA NJEZINO VELIČANSTVO KRALJICU DANSKE:

g. Niels ERSBØLL,

veleposlanik, stalni predstavnik;

ZA PREDSJEDNIKA SAVEZNE REPUBLIKE NJEMAČKE:

g. U. LEBSANFT,

veleposlanik, stalni predstavnik;

g. Otto SCHLECHT,

državni tajnik, Ministarstvo gospodarstva;

ZA PREDSJEDNIKA FRANCUSKE REPUBLIKE:

g. de LIPKOWSKI,

državni tajnik, Ministarstvo vanjskih poslova;

ZA PREDSJEDNIKA IRSKE:

g. J. KEATING,

ministar industrije i trgovine;

ZA PREDSJEDNIKA TALIJANSKE REPUBLIKE:

g. Mario PEDINI,

državni podtajnik, Ministarstvo vanjskih poslova;

ZA NJEGOVU KRALJEVSKU VISOST VELIKOG VOJVODU OD LUKSEMBURGA:

g. Jean DONDELINGER,

veleposlanik, stalni predstavnik;

ZA NJEZINO VELIČANSTVO KRALJICU NIZOZEMSKE:

g. L. BRINKHORST,

državni tajnik, Ministarstvo vanjskih poslova;

ZA NJEZINO VELIČANSTVO KRALJICU UJEDINJENE KRALJEVINE VELIKE BRITANIJE I SJEVERNE IRSKE:

g. DAVIES,

kancelar Vojvodstva Lancastera;

ZA VIJEĆE EUROPSKIH ZAJEDNICA:

g. Renaat VAN ELSLANDE,

predsjednik Vijeća;

Sir Christopher SOAMES,

potpredsjednik Komisije;

ZA PREDSJEDNIKA REPUBLIKE TURSKE:

g. Ümit Halûk BAYÜLKEN,

ministar vanjskih poslova;

SPORAZUMJELI kako slijedi:

Članak 1.

Kraljevina Danska, Irska te Ujedinjena Kraljevina Velike Britanije i Sjeverne Irske ovim postaju stranke Sporazuma o pridruživanju između Europske ekonomske zajednice i Turske, kao i izjava priloženih Završnom aktu potpisanom u Ankari 12. rujna 1963. te Završnom aktu potpisanom u Bruxellesu 23. studenoga 1970.

GLAVA I.

Mjere prilagodbe

Članak 2.

Tekstovi Sporazuma o pridruživanju, uključujući protokole koji su njegov sastavni dio te izjave iz članka 1., sastavljeni na engleskom i danskom jeziku i priloženi ovom Protokolu, jednako su vjerodostojni kao i izvorni tekstovi.

Članak 3.

Članak 12. Dodatnog protokola od stavka 4. nadalje mijenja se kako slijedi:

Članak 4.

1. Za potrebe članka 12., članka 22. stavaka 2. i 5. te članka 25. Dodatnog protokola, razina uvoza iz Zajednice koja se uzima u obzir prilikom izračunavanja uključuje, uz uvoz iz Zajednice u njezinu prvotnom sastavu, turski uvoz iz novih država članica tijekom razdoblja koje se uzima u obzir.

Međutim, za potrebe članka 22. stavka 2. Dodatnog protokola, to se pravilo primjenjuje samo na povećanja stupnja konsolidirane liberalizacije koja će Turska primjenjivati nakon 1. siječnja 1976.

2. Stupanjem na snagu ovog Protokola Turska može izmijeniti popis liberaliziranih proizvoda koji je dostavila u skladu s člankom 22. stavkom 4. Dodatnog protokola, pod uvjetom da:

Vrijednost uvoza iz Zajednice na koju utječu te izmjene odbija se od ukupne vrijednosti uvoza iz članka 12. stavka 3. prvog podstavka Dodatnog protokola.

Turska obavješćuje Vijeće za pridruživanje o mjerama poduzetima na temelju gore navedenih odredaba.

Članak 5.

Članak 29. stavak 1. Sporazuma o pridruživanju zamjenjuje se sljedećim:

Članak 6.

Periodična ispitivanja predviđena člankom 35. stavkom 3. Dodatnog protokola pomiču se za godinu dana unaprijed.

Članak 7.

Godišnje carinske kvote utvrđene za Tursku u jedinom članku stavku 1. Priloga 1. te u članku 1. stavku 2. Priloga 2. Dodatnom protokolu, povećavaju se kako slijedi:

Rafinirani naftni proizvodi (tarifni brojevi i podbrojevi 27.10, 27.11, 27.12, ex 27.13 B, 27.14 C Zajedničke carinske tarife): … 340 000 tona.

Pamučna pređa nepripremljena u pakiranja za pojedinačnu prodaju (tarifni broj 55.05 Zajedničke carinske tarife): … 390 tona.

Ostale pamučne tkanine (tarifni broj 55.09 Zajedničke carinske tarife): … 1 390 tona.

Članak 8.

U članku 3. stavku 2. Financijskog protokola od 23. studenoga 1970. iznos 242 milijuna obračunskih jedinica zamjenjuje iznos od 195 milijuna obračunskih jedinica.

GLAVA II.

Prijelazne mjere

Članak 9.

1. Smanjenja carina i davanja s istovrsnim učinkom predviđena Sporazumom o pridruživanju u novim se državama članicama stupanjem na snagu ovog Protokola primjenjuju u skladu s utvrđenim postocima i rasporedom. Međutim, stope koje proizlaze iz primjene tih smanjenja kada je riječ o prilozima 2. i 6. Dodatnom protokolu ni u kojem slučaju ne smiju biti niže od onih koje nove države članice primjenjuju na Zajednicu u njezinu prvotnom sastavu.

2. Odstupajući od stavka 1., u odnosu na proizvode navedene u Prilogu I., Irska do 31. prosinca 1975. u odnosu na Tursku može primjenjivati carine jednake onima koje se primjenjuju na države članice izuzev Ujedinjene Kraljevine.

3. Stope na osnovi kojih nove države članice na Tursku primjenjuju smanjenja predviđena u stavku 1. smanjenja su koja u tom trenutku primjenjuju na treće zemlje.

4. Odstupajući od prethodnih stavaka, Danska, Irska i Ujedinjena Kraljevina mogu, ako bi primjena ovih odredaba privremeno prouzrokovala odstupanja tarife od usklađenja završne carine, zadržati svoje carine sve dok se prilikom narednog usklađivanja ne dosegne razina tih carina ili mogu primjenjivati carinu koja proizlazi iz narednog usklađivanja čim to usklađivanje dosegne ili premaši navedenu razinu.

Članak 10.

U pogledu proizvoda navedenih u Prilogu II., nove države članice usklađuju svoje carine fiskalne prirode ili fiskalne elemente tih carina s carinama predviđenima u Sporazumu o pridruživanju tako da na Tursku primjenjuju tretman jednak onom koji primjenjuju na ostale države članice.

Članak 9. primjenjuje se na zaštitni element tih carina.

Članak 11.

1. Turska u odnosu na nove države članice postupno po 20 % smanjuje razliku između carina i davanja s istovrsnim učinkom koje primjenjuje na treće zemlje te onih koje prema Sporazumu o pridruživanju primjenjuje na Zajednicu u njezinu prvotnom sastavu u skladu sa sljedećim rasporedom:

2. Ako ovaj Protokol stupi na snagu nakon 1. siječnja 1974., Turska na nove države članice primjenjuje onaj stupanj usklađenja koji proizlazi iz rasporeda navedenog u stavku 1. u trenutku njegova stupanja na snagu.

3. U slučaju bilo kakve promjene rasporeda ili stope smanjenja utvrđene za ukidanje carina i davanja s istovrsnim učinkom koje nove države članice primjenjuju na Zajednicu u njezinu prvotnom sastavu, Vijeće za pridruživanje poduzima mjere potrebne kako bi se vodilo računa o toj promjeni.

4. Vijeće za pridruživanje može usvojiti prikladne mjere kako bi se osiguralo da se smanjenja koja Turska primjenjuje na nove države članice podudaraju s vremenskim ograničenjima predviđenima u Dodatnom protokolu.

Članak 12.

Povlašteni tretman predviđen u Dodatnom protokolu također se primjenjuje na robu proizvedenu u Turskoj korištenjem proizvoda iz države članice ili iz nove države članice koji nisu bili u slobodnom prometu u Turskoj.

Međutim, primjena tih odredaba na navedenu robu u novoj državi članici ili u jednoj od prvotnih država članica može biti podložna ubiranju pristojbe u Turskoj sve dok se carine i davanja s istovrsnim učinkom koje se primjenjuju u odnosu na trgovinu između država članica i Turske razlikuju od onih koje se primjenjuju u odnosu na trgovinu između prvotnih država članica i novih država članica.

Članak 3. Dodatnog protokola primjenjuje se mutatis mutandis.

Članak 13.

1. Uvozni režim koji Irska primjenjuje na proizvode navedene u Prilogu III. u odnosu na Tursku ukida se najkasnije1. srpnja 1975., odnosno 1. siječnja 1985., u skladu s postupcima koje će utvrditi Vijeće za pridruživanje.

2. Do 31. prosinca 1974. uvoz proizvoda navedenih u Prilogu IV. iz Turske u Ujedinjenu Kraljevinu može se ograničiti na sljedeće godišnje kvote:

Članak 14.

Tijekom razdoblja koje završava 1. srpnja 1977. carinske kvote predviđene u članku 1. stavku 2. Priloga 2. Dodatnom protokolu raspodjeljuju se na sljedeći način:

Pamučna pređa nepripremljena u pakiranja za pojedinačnu prodaju (tarifni broj 55.05 Zajedničke carinske tarife):

Ostale pamučne tkanine (tarifni broj 55.09 Zajedničke carinske tarife):

Članak 15.

1. Tijekom razdoblja navedenog u članku 14. najniža cijena utvrđena u članku 4. stavku 3. Priloga 6. Dodatnom protokolu u novim se državama članicama izračunava uzimajući u obzir incidenciju carina koje te države članice u svakom trenutku primjenjuju u odnosu na treće zemlje.

2. Tijekom istog razdoblja prelevmani te varijabilne i fiksne komponente iz Priloga 6. Dodatnom protokolu u novim se državama članicama izračunavaju uzimajući u obzir stope koje te države članice u svakom trenutku primjenjuju u odnosu na treće zemlje.

GLAVA III.

Završne odredbe

Članak 16.

Ovaj Protokol i njegovi prilozi sastavni su dio Sporazuma o pridruživanju između Europske ekonomske zajednice i Turske.

Članak 17.

1. Države potpisnice ovaj Protokol ratificiraju u skladu sa svojim odgovarajućim ustavnopravnim propisima, a za Zajednicu se valjano sklapa odlukom koju Vijeće Europskih zajednica donosi u skladu s odredbama Ugovora o osnivanju Zajednice te o njoj obavješćuje druge stranke.

Isprave o ratifikaciji i akt o notifikaciji razmjenjuju se u Bruxellesu.

2. Ovaj Protokol stupa na snagu prvog dana mjeseca koji slijedi nakon dana razmjene isprava iz stavka 1.

Članak 18.

Ovaj je Protokol sastavljen u po dva primjerka na danskom, engleskom, francuskom, nizozemskom, njemačkom, talijanskom i turskom jeziku, pri čemu je svaki od tih tekstova jednako vjerodostojan.

Til bekræftelse heraf har undertegnede befuldmægtigede underskrevet denne supplerende Protokol.

Zu Urkund dessen haben die unterzeichneten Bevollmächtigten ihre Unterschriften unter dieses Ergänzungsprotokoll gesetzt.

In witness whereof, the undersigned Plenipotentiaries have affixed their signatures below this Supplementary Protocol.

En foi de quoi, les plénipotentiaires soussignés ont apposé leurs signatures au bas du présent protocole complémentaire.

In fede di che, i plenipotenziari sottoscritti hanno apposto le loro firme in calce al presente protocollo complementare.

Ten blijke waarvan de ondergetekende gevolmachtigden hun handtekening onder dit Aanvullend Protocol hebben gesteld.

Bunun belgesi olarak, asagida adlari yazili tam yetkili temsilciler bu Tamamlayici Protokol'un altina imzalarini atmislardir.

Udfærdiget i Ankara, den tredivte juni nitten hundrede og treoghalvfjerds.

Geschehen zu Ankara am dreißigsten Juni neunzehnhundertdreiundsiebzig.

Done at Ankara on this thirtieth day of June, one thousand nine hundred and seventy-three.

Fait à Ankara, le trente juin mil neuf cent soixante-treize.

Fatto a Ankara, addì trenta giugno millenovecentosettantatré.

Gedaan te Ankara, de dertigste juni negentienhonderd drieënzeventig.

Ankara'da, otuz Haziran bin dokuz yüz yetmis üç gününde yapilmistir.

Pour Sa Majesté le Roi des Belges Voor Zijne Majesteit de Koning der Belgen

For Hendes Majestæt Dronningen af Danmark

Für den Präsidenten der Bundesrepublik Deutschland

Pour le Président de la République française

For the President of Ireland

Per il Presidente della Repubblica italiana

Pour Son Altesse Royale le grand-duc de Luxembourg

Voor Hare Majesteit de Koningin der Nederlanden

For Her Majesty the Queen of the United Kingdom of Great Britain and Northern Ireland

For Rådet for De europæiske Fællesskaber Im Namen des Rates der Europäischen Gemeinschaften For the Council of the European Communities Pour le Conseil des Communautés européennes Per il Consiglio delle Comunità europee Voor de Raad der Europese Gemeenschappen